حنجری ابھار
حنجری ابھار laryngeal prominence جس کو عام طور پر انگریزی میں Adams apple بھی کہا جاتا ہے اصل میں انسانی گردن کی ایک خصلت یا خصوصیت ہے جو گردن میں سامنے کی جانب ایک ابھار کی صورت میں نظر آتی ہے گردن کے سامنے دکھائی دینے والا یہ گومڑ یا آماس lump یا اٹھان protursion سانس کی نالی کی ایک نرم ہڈی یعنی غضروف میں موجود ایک نوکدار مقام کی وجہ سے نمودار ہوتا ہے سانس کی نالی کی اس نرم ہڈی کو درقی غضروف thyroid cartilage کہتے ہیں جو ہوائی راستے کا بالائی حصہ حنجرہ larynx بنانے میں حصہ لیتی ہے انگریزی اصطلاح Adams apple کا لفظی ترجمہ سیب آدم تفاحت آدم اور یا پھر جوزۂ آدم کیا جا سکتا ہے  کہا جاتا ہے کہ یہ اصطلاح اصل میں ایک عبرانی لفظ سے نکلی ہے جو حضرت آدم ع کے ممنوعہ پھل عام خیال کے مطابق سیب کھانے سے متعلق ہے جسے کھانے کی انھیں ممانعت کی گئی تھی اور روایت کے مطابق اس کا ایک نوالہ حضرت آدم ع کے گلے میں پھنس گیا تھا اس روایت یا قصے کا تعلق بائبل سے جوڑا جاتا ہے